Babelscape/SREDFM huggingface dataset:
Πάιονηρ P-3

Το Πάιονηρ P-3 (επίσης γνωστή ως Atlas-Able 4 ή Pioneer X) ήταν ένα διαστημικό σκάφος προγραμματισμένο να μπει σε Σεληνιακή τροχιά.

Η αποστολή όμως απέτυχε λίγο μετά την εκτόξευση. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.
Καρλ Άουγκουστ Μπάουμαϊστερ

Ο Καρλ Άουγκουστ Μπάουμαϊστερ (γερμανικά: "Karl August Baumeister", 24 Απριλίου 1830 - 22 Μαΐου 1922) υπήρξε Γερμανός παιδαγωγός και συγγραφέας.
Ουίλις

Η Ουίλις (Willis) είναι ένα χωριό της Γρενάδας. Βρίσκεται στην ενορίες του Αγίου Γεωργίου. Βρίσκεται κοντά στην πρωτεύουσα, Σαιντ Τζόρτζις. Διασχίζεται από τους καταρράκτες της Ανναντάλ. Η Ουίλις έχει πληθυσμό παραπάνω από 500 κατοίκους. Έχει πολλά δέντρα, αλλά όχι εξοτικά φυτά, μοσχοκάρυδα ή φρουτόδεντρα.
Γεωγραφικά βρίσκεται στην περιφέρεια του Βορειοανατολικού Άγιου Γεωργίου.
Σεντάλ

Το Σεντάλ (Sendal) είναι ένα χωριό της Γρενάδας. Βρίσκεται στην ενορία του Αγίου Γεωργίου. Το Σεντάλ είναι η πρωτεύουσα της Νότιας περιφέρειας του Αγίου Γεωργίου.
Καλιβινύ

Η Καλιβινύ (Calivigny) είναι ένα χωριό της Γρενάδας. Βρίσκεται στην ενορία του Αγίου Γεωργίου. Βρίσκεται στην νότια ακτή του νησιού, στην Νότια περιφέρεια του Αγίου Γεωργίου. Από αυτήν πήρε το όνομά της και η Νήσος Καλιβινύ.
Μορν Ζαλού

Το Μορν Ζαλού (Morne Jaloux) είναι ένα χωριό της Γρενάδας. Βρίσκεται στην ενορία του Αγίου Γεωργίου. Είναι η πρωτεύουσα της Νοτιοανατολικής περιφέρειας του Αγίου Γεωργίου.
Μορν Ζαλού Ριτζ

Το Μορν Ζαλού Ριτζ (Morne Jaloux Ridge) είναι ένα χωριό της Γρενάδας. Βρίσκεται στην ενορία του Αγίου Γεωργίου. Ανήκει στον Άγιο Γεώργιο Νοτιοανατολικά. Το ψευδόνυμό του είναι "Ζηλιάρικο Βουνό".
Παυσανίας Ζακολίκος

Ο Παυσανίας Ζακολίκος (Αλμυρός Μαγνησίας 1936 - Βόλος 14 Οκτωβρίου 2018) ήταν Έλληνας πολιτικός και ιδρυτικό στέλεχος του ΠΑΣΟΚ. Διετέλεσε βουλευτής και υφυπουργός του ίδιου κόμματος επί σειρά ετών, αντιπρόεδρος της Βουλής των Ελλήνων την εποχή του Ανδρέα Παπανδρέου και αντιπρόεδρος της Επιτροπής για τον Φάκελο της Κύπρου.

Υπήρξε από τους πρώτους οπαδούς της ριζοσπαστικής τάσης του Ανδρέα Παπανδρέου στον κεντρώο χώρο κατά την προδικτατορική περίοδο.
Γκιουγκιόρ Ντίλμεν

<br>

Ο Γκιουγκιόρ Ντίλμεν ["Güngör Dilmen Kalyoncu" γενν. 27 Μαΐου 1930, Ραιδεστός (Tekirdağ), Τουρκία; πέθ. 8 Ιούλιος 2012, Σμύρνη (İzmir)] είναι σημαντικός συγγραφέας και δραματούργος στην τουρκική δραματουργία.

Έγινε πρώτος στο διαγωνισμό που ανακοινώθηκε το 1959 από το "Περιοδικό Θεάτρου" με "Τα αυτιά του Μίδα" (Μίδας) το οποίο είναι μονόπρακτο έργο του. Αποφοίτησε το 1960 από το πανεπιστήμιο Κωνσταντινούπολης, τμήμα κλασσικής φιλολογίας. Προτού, ο καλλιτέχνης πήγε στο Τελ Αβίβ και στην Αθήνα για να βρεθεί στις δραματουργικές έρευνες και δραστηριότητες, και έπειτα πήγε ως υπότροφος φοιτητής στo Πανεπιστήμιο Γέιλ και στο Πανεπιστήμιο Ουάσινγκτον της Η.Π.Α. για να πάρει θεατρική εκπαίδευση και έμεινε εκεί από το 1961 μέχρι το 1964. Με το που γύρισε στην Τουρκία, άρχισε να δουλεύει ως δραματούργος και σκηνοθέτης στο θεάτρο πόλης της Κωνσταντινούπολης. Δούλεψε επίσης στο ραδιοφωνικό σταθμό του TRT της Κωνσταντινούπολης ως θεατρικός διευθυντής. Και ακόμα δουλεύει ως λέκτορας στο πανεπιστήμιο Κωνσταντινούπολης, τμήμα θεατρικού κρατικό ωδείο. Πήρε σύνταξη το 1995. Πριν πέθανε, έκανε μαθήματα δραματουργίας στο θεάτρο Χαν της Σμύρνης. Έξαλλου, ο Ντίλμεν είχε γράψει ένα κινηματογραφικό σενάριο με το τίτλο "Η ένωση και η πρόοδος" (1969) και ένα σενάριο για το σήριαλ "Η δέσποινα της Βαγδάτης" (1981).

Τα θέματα των έργων του προέρχονται από την λαϊκή τουρκική ιστορία και από το αρχαίο ελληνικό δράμα, όπως "Το θύμα" που ο ίδιος ο συγγραφέας εφάρμοσε το μοτίβο της αρχαίας Μήδειας και το θέμα του οποίου προέρχεται από τη παράδοση πολυγαμίας στην κεντρική και ανατολική Τουρκία και κέρδισε το βραβείο Ισκεντέρ Αρμαγάν το 1967. Εν τω μεταξύ, δημιούργησε μια τριλογία προσθέτοντας "Τα αυτιά του Μίδα", "Τα χρυσάφια του Μίδα" και "Ο γόρδιος δεσμός" του Μίδα που έχουν οικουμενικές διάστασης, την ποιητική γλώσσα και την τέχνη του στέρεου θεάτρου. "Τα αυτιά του Μίδα" έγιναν παράσταση οπέρας μελοποιημένα από τον Φερίτ Τιουζούν.
Πετρ Τσεχ

Ο Πετρ Τσεχ (τσέχικα: "Petr Čech") (γεννημένος στις 20 Μαΐου 1982) είναι Τσέχος ποδοσφαιριστής, ο οποίος αγωνίζεται ως τερματοφύλακας.
Γιάννης Σκόνδρας

Ο Γιάννης Σκόνδρας (Τρίκαλα, 21 Φεβρουαρίου 1990) είναι Έλληνας ποδοσφαιριστής, ο οποίος αγωνίζεται κυρίως ως δεξιός αμυντικός.
Μίχαελ Μπάλακ

Ο Μίχαελ Μπάλακ ("Michael Ballack", 26 Σεπτεμβρίου 1976) είναι Γερμανός πρώην ποδοσφαιριστής. Αγωνιζόταν ως μεσοεπιθετικός στην Μπουντεσλίγκα με τα χρώματα της Μπάγερ Λεβερκούζεν.
Κοιλάδα των Μνημείων

thumb|270px|Από το δρόμο Ρουτ 163 προς τη κοιλάδα στα νότια
Η Κοιλάδα των Μνημείων (Monument Valley στα αγγλικά) είναι μια περιοχή στο οροπέδιο του Κολοράντο με πολλούς μεγάλους απότομους λόφους από ψαμμίτη, με το μεγαλύτερο να έχει ύψος 300 μέτρα από το πάτωμα της κοιλάδας καθώς και τραπεζοειδή όρη (mesa). Βρίσκεται στα σύνορα των πολιτειών Αριζόνα και Γιούτα. Αποτελεί μέρος του εθνικού καταυλισμού των Ναβάχο.

Το έδαφος της κοιλάδας αποτελείται σε μεγάλο βαθμό από ιλυόλιθο του σχηματισμού Cutler, ή άμμος που προέρχεται από αυτό, που αποτέθηκε από τα ποτάμια που σμίλευσαν την κοιλάδα. Το έντονο κόκκινο χρώμα της κοιλάδας προέρχεται από το οξείδιο του σιδήρου του εκτεθειμένου στις καιρικές συνθήκες ιλυόλιθου. Οι πιο σκούροι, μπλε-γκρι βράχοι στην κοιλάδα παίρνουν το χρώμα τους από το οξείδιο του μαγγανίου.

Οι λόφοι αποτελούνται από τρία στρώματα. Το κατώτερο αποτελείται από σχιστόλιθο, το μεσαίο από ψαμμίτη και το ανώτερο από σχιστόλιθο και ιλυόλιθο. Είναι απομεινάρια του στρώματος ψαμμίτη που καλύπτει την περιοχή. Στην περιοχή υπάρχουν κοιτάσματα ουρανίου.

Η τοποθεσία της κοιλάδας των μνημείων εμφανίζεται σε πολλές ταινίες και διαφημίσεις.
Η γυμνή μάχα

"[[Η ντυμένη μάχα]]", Φρανθίσκο Γκόγια, λάδι σε μουσαμά 95*190εκ., 1807-1808, Μαδρίτη, [[Μουσείο ντελ Πράδο]]
Η γυμνή μάχα (Ισπανικά: La maja desnuda) είναι μια ελαιογραφία που δημιούργησε ο Ισπανός καλλιτέχνης Φρανθίσκο Γκόγια μεταξύ 1796 και 1798. Το «ταίρι» του πίνακα είναι η ντυμένη μάχα (La maja vestida) και πιθανότατα σχεδιάστηκαν ως ζευγάρι. Ο όρος "μάχα" αποτελούσε κοινή ονομασία για τους Ισπανούς της εποχής, ανδρών (μάχο) και γυναικών (μάχα), χαμηλών κοινωνικών τάξεων που ξεχώριζαν με το εξεζητημένο ντύσιμό τους και τους τρόπους τους, που ζωγράφισαν αρκετοί ζωγράφοι.
Νελί Ζακεμάρ

Η Νελί Ζακεμάρ ή "Νέλι Ζακεμάρ" (Nélie Jacquemart, 25 Ιουλίου 1841 - 14 Μαΐου 1912) ήταν Γαλλίδα ζωγράφος, συλλέκτρια έργων τέχνης και ιδρύτρια μουσείου.

Γεννήθηκε στο Παρίσι στις 25 Ιουλίου του 1841. Υπήρξε μαθήτρια του Λεόν Κονιέ (Léon Cogniet). Ασχολήθηκε περισσότερο με προσωπογραφίες όπου και αναδείχθηκε σπουδαία του είδους δημιουργώντας πορτραίτα διάσημων προσωπικοτήτων.Το 1872 συνάντησε τον τραπεζίτη και συλλέκτη Εδουάρδο Αντρέ (Ε. André) τον οποίο τελικά παντρεύτηκε το 1881.

Η Νελί Ζακεμάρ πέθανε στο Παρίσι στις 14 Μαΐου του 1912 αφού προηγουμένως κληροδότησε στο Ινστιτούτο της Γαλλίας τόσο το ιδιόκτητο κτήμα της που είχε στη περιοχή Σααλί (Chaalis) καθώς και το μέγαρο της επί της λεωφόρου Ωσμάν στο Παρίσι μαζί με όλη τη συλλογή της και του συζύγου της, το οποίο και μετατράπηκε σε μουσείο-πινακοθήκη, που προς τιμή της και του συζύγου της φέρει το όνομα "Μουσείο Ζακεμάρ-Αντρέ" (Musée Jacquemart-André).
Χέλλοχ

Το Χέλλοχ (γερμανικά: "Hölloch", μτφ. "η σπηλιά της Κόλασης") είναι σπήλαιο στη Γερμανία, και βρίσκεται στα νότια σύνορα της χώρας με την Αυστρία. Είναι προσβάσιμο από είσοδο που βρίσκεται στο Κλάινβάσσερταλ ("Kleinwalsertal") της Αυστρίας. Το μήκος του είναι 10.9 χιλιόμετρα.
Μαρία Μπέικου

Η Μαρία Μπέικου (1925 - 28/03/2011) ήταν μέλος του ΚΚΕ, αντιστασιακή με το ΕΑΜ-ΕΛΑΣ, μαχήτρια του ΔΣΕ και υπήρξε εκφωνήτρια του ελληνόφωνου σταθμού της Μόσχας «Εδώ Μόσχα».
Πάιονηρ P-30

Το Πάιονηρ P-30 (επίσης γνωστό ως "Atlas-Able 5A", ή "Pioneer Y") ήταν ένα διαστημικό σκάφος που είχε ως στόχο να μπει σε σεληνιακή τροχιά. 

Η αποστολή όμως απέτυχε λίγο μετά την εκτόξευση στις 25 Σεπτεμβρίου 1960. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.
Μουσείο βιβλικών λαών

Το Μουσείο βιβλικών λαών είναι μουσείο στην Ιερουσαλήμ, Ισραήλ, που διερευνά την κουλτούρα των λαών που αναφέρονται στη Βίβλο, μεταξύ των οποίων και οι αρχαίοι Αιγύπτιοι, Χαναναίοι, Φιλισταίοι, Αραμαίοι, Χετταίοι, Ελαμίτες, Φοίνικες και Πέρσες. Ο στόχος του μουσείου είναι να θέσει αυτούς τους λαούς στο ιστορικό γίγνεσθαι. Το μουσείο στεγάζεται σε πτέρυγα του Μουσείου Givat Ram, μεταξύ του Μουσείου του Ισραήλ, του Εθνικού Campus για την Αρχαιολογία του Ισραήλ και του Μουσείου Επιστημών Bloomfield.
Φακός της Νιμρούντ

Φακός της Νιμρούντ ή φακός του Layard ονομάζεται ένα κομμάτι ορυκτού κρυστάλλου 3000 περίπου ετών που βρέθηκε από τον Όστεν Χένρι Λέιαρντ ("Austen Henry Layard") στο ασσυριακό παλάτι της Νιμρούντ, στο σημερινό Ιράκ. Ενδέχεται να χρησιμοποιήθηκε ως μεγεθυντικός φακός ή ως φακός για το άναμμα φωτιάς, ή και ως διακοσμητικό στοιχείο.
Ροβινσώνας Κρούσος

Ο Ροβινσώνας Κρούσος ("Robinson Crusoe") είναι μυθιστόρημα του Ντάνιελ Ντεφόε, το οποίο εκδόθηκε για πρώτη φορά το 1719. Επιστολικό, εξομολογητικό και διδακτικό στη μορφή του, το βιβλίο είναι μία φανταστική αυτοβιογραφία του ομώνυμου χαρακτήρα -ενός ναυαγού που πέρασε 28 χρόνια σε ένα απομακρυσμένο τροπικό νησί κοντά στο Τρινιντάντ, αντιμετωπίζοντας κανίβαλους, αιχμαλώτους και στασιαστές πριν διασωθεί.

Η ιστορία είναι ίσως επηρεασμένη από τον Αλεξάντερ Σέλκιρκ, έναν Σκωτσέζο ναυαγό που έζησε για τέσσερα χρόνια σ' ένα νησί του Ειρηνικού, το Μας α Τιέρα (το 1966 μετονομάστηκε σε «Ροβινσών Κρούσος»), που βρίσκεται στο αρχιπέλαγος Χουάν Φερνάντες στη Χιλή. Οι λεπτομέρειες του νησιού του Ροβινσώνα Κρούσου κατά πάσα πιθανότητα βασίστηκαν στο νησί Τομπάγκο στην Καραϊβική Θάλασσα, δεδομένου ότι αυτό το νησί βρίσκεται σε μικρή απόσταση βόρεια από τις ακτές της Βενεζουέλας, κοντά στις εκβολές του ποταμού Ορινόκου, και είναι ορατό από το Τρινιντάντ. Ο "Ροβινσώνας Κρούσος" ήταν το πρώτο σημαντικό λογοτεχνικό έργο του οποίου η ιστορία ήταν ανεξάρτητη από μυθολογίες, θρύλους ή προηγούμενη βιβλιογραφία.
Παναγιώτης Ζαγγλής

Ο Παναγιώτης Ζαγγλής ήταν Έλληνας αγωνιστής και οπλαρχηγός της Επανάστασης του 1821. Καταγόταν από το Οίτυλο της Μάνης και ανήκε στον περίγυρο των Μαυρομιχαλαίων.

Ήταν επικεφαλής στρατιωτικού σώματος και πολέμησε σε διάφορες μάχες αρχικά στη Πελοπόννησο και εν συνεχεία στην Στερεά Ελλάδα. Σε κάποια από τις τελευταίες μάχες συνελήφθη και παρέμεινε σε αιχμαλωσία υπό τον Ιμπραήμ Πασά, πλην όμως λόγω των ιατρικών του γνώσεων που διέθετε, έχαιρε πολλών τιμών από τους Αιγυπτίους. 
Τελικά το 1826 κατάφερε και δραπέτευσε όπου και συνέχισε με ζήλο και γενναιότητα να συμβάλει στον απελευθερωτικό αγώνα στην Αττική υπό τις οδηγίες του Νικηταρά. 

Πέθανε επί βασιλείας του Όθωνα από τον οποίο και είχε τιμηθεί, το 1845.
Στάντιο Φρίουλι

Το δημοτικό Στάντιο Φρίουλι (ιτ.: "Stadio Friuli") στο Ούντινε του Φρίουλι της βόρειας Ιταλίας, είναι η έδρα της ποδοσφαιρικής ομάδας Ουντινέζε.

Βρίσκεται στο Ρίτσι, 4 χιλιόμετρα βορειοδυτικά από το κέντρο της πόλης, με το οποίο το συνδέει η λεωφορειακή γραμμή "2". Η κατασκευή του ξεκίνησε το 1971, και άνοιξε της πύλες του πέντε χρόνια αργότερα. Στις 26 Σεπτεμβρίου 1976 δόθηκε το πρώτο επίσημο παιχνίδι εναντίον της Σερένιο. Αν και έχει μέγιστη χωρητικότητα 41.652 θεατές, προς το παρόν αυτή έχει περιοριστεί σε 30.667. Διαθέτει εγκαταστάσεις για στίβο, ξιφασκία, γυμναστική και πολεμικές τέχνες, συμπεριλαμβανομένου ενός γυμναστηρίου κάτω από την εξέδρα. Στο Φρίουλι διεξήχθησαν τρεις αγώνες του Παγκοσμίου Κυπέλλου Ποδοσφαίρου του 1990.
Νικόλαος Ζαβόλας

Ο Νικόλαος Ζαβόλας ήταν Έλληνας αγωνιστής του 1821 καταγόμενος από την Κρήτη.

Πριν ξεσπάσει η Ελληνική Επανάσταση του 1821 δρούσε με δική του καταδρομική ομάδα στη Μικρά Ασία παρενοχλώντας του Οθωμανούς. Στη συνέχεια μυήθηκε στη Φιλική Εταιρεία και μετέβη στην Εύβοια όπου και έλαβε μέρος στις αρχικές συγκρούσεις υπό τον Ν. Κριεζώτη. 
Στη συνέχεια κατήλθε στη Πελοπόννησο όπου και έλαβε μέρος σε πολλές μάχες. Όταν έφθασε ο Καποδίστριας και ανέλαβε τη διοίκηση απορρίπτοντας το υφιστάμενο σύνταγμα εγκατέλειψε το χώρο και μετέβη στη Κρήτη όπου και συνέχισε εκεί τον αγώνα μέχρι το 1830.
Πάιονηρ P-31

Τo Πάιονηρ P-31 (επίσης γνωστό ως Atlas-Able 5B ή Pioneer Z) ήταν ένα διαστημικό σκάφος που είχε ως στόχο να μπει σε σεληνιακή τροχιά. 

Η αποστολή όμως απέτυχε λίγο μετά την εκτόξευση. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.
Μεσορράχη Σερρών

"Για συνώνυμους οικισμούς στην Ελλάδα δείτε το λήμμα: Μεσορράχη (αποσαφήνιση)"

Η Μεσορράχη Σερρών είναι ημιορεινό χωριό των Σερρών σε υψόμετρο 160 μέτρα το οποίο απέχει 32 χλμ. ΝΑ. από τις Σέρρες. Σύμφωνα με το σχέδιο Καλλικράτης αποτελεί την τοπική κοινότητα Μεσορράχης που ανήκει στη δημοτική ενότητα Νέας Ζίχνης του δήμου Νέας Ζίχνης και σύμφωνα με την απογραφή 2011 έχει πληθυσμό 407 κατοίκους, ενώ σύμφωνα με την απογραφή του 2001 ήταν 420.
Ελεύθεροι Πολιορκημένοι

thumb|Χειρόγραφο του Σολωμού με στίχους των Ελεύθερων Πολιορκημένων.
Οι Ελεύθεροι Πολιορκημένοι είναι ένα από τα κορυφαία ποιητικά συνθέματα του Διονύσιου Σολωμού που φαίνεται ότι τον «απασχόλησε στο μεγαλύτερο διάστημα της ζωής του», καθώς και ένα από τα πιο σημαντικά έργα της ελληνικής ποίησης. Γραμμένο σε δεκαπεντασύλλαβο, το έργο είναι εμπνευσμένο από τα γεγονότα της πολιορκίας και της Εξόδου του Μεσολογγίου κατά τη διάρκεια της Επανάστασης του 1821. 

Ο δημιουργός του ασχολήθηκε με τη σύνθεσή του σχεδόν σε ολόκληρη τη διάρκεια της λεγόμενης ώριμης ποιητικής περιόδου της ζωής του (1834-1847), γεγονός που κάνει το έργο «οργανικό» ποίημα, από την άποψη ότι στη μακρά διάρκεια της ανάπτυξής του αποτυπώνει την εξέλιξη των ιδεών του ποιητή. Οι Ελεύθεροι Πολιορκημένοι, είναι ένα από τα πιο αποσπασματικά έργα του. Παραδόθηκε με τη μορφή τριών σχεδιασμάτων, ύστερα από προσεκτική μελέτη των αρχείων του ποιητή από τον Ιάκωβο Πολυλά, ο οποίος το εξέδωσε για πρώτη φορά.
Πανεπιστήμιο του Τελ Αβίβ

thumb|250px|right
Το Πανεπιστήμιο του Τελ Αβίβ (TAU) (Εβραϊκά: אוניברסיטת תל - אביב Universitat Τελ Αβίβ) είναι δημόσιο πανεπιστήμιο που βρίσκεται στο Ραμάτ Αβίβ, Τελ Αβίβ, Ισραήλ.
Give Me All Your Luvin'

Το «Give Me All Your Luvin'» είναι το πρώτο single από το "MDNA", το δωδέκατο στούντιο άλμπουμ της Madonna. Κυκλοφόρησε στις 3 Φεβρουαρίου 2012 από τις Boy Toy, Inc., Live Nation και Interscope Records.

Το «Give Me All Your Luvin'» είναι ένα dance-pop τραγούδι, με στοιχεία μουσικών ειδών όπως New Wave, bubblegum pop, και Disco. Αμέσως μετά την κυκλοφορία του, οι κριτικοί ήταν πολωμένοι με το τραγούδι. Η χορωδία του αναφερόταν ως ένα αποκορύφωμα από τους κριτικούς, που την περιέγραψαν ως πιασάρικη, ωστόσο θεώρησαν ότι η μουσική σύνθεση ήταν κατώτερη από προηγούμενα singles της Μαντόνα. Εμπορικά ήταν μια επιτυχία, φθάνοντας στο νούμερο ένα στον Καναδά και τη Φινλανδία και μέσα στην πρώτη δεκάδα σε πολλές ευρωπαϊκές χώρες, την Ιαπωνία και τη Νότια Κορέα. Έγινε το 38ο top-ten hit της Μαντόνα στα Billboard Hot 100 chart, σπάζοντας το ρεκόρ που είχε η ίδια με τα περισσότερα top-ten singles στην ιστορία του chart. Το βίντεο – κλιπ γυρίστηκε τον Δεκέμβριο του 2011 από την MegaForce.

Το επίσημο remix, στο οποίο συμμετέχουν οι LMFAO στη θέση της MIA, έχει ονομαστεί «Party Rock Remix».
Τάκι Τσαν

Ο Παναγιώτης (Τάκης) Στραβαλέξης, γνωστός επίσης και ως Τάκι Τσαν ή Τυμβωρύχος ή Λυτρωτής ή και Παιδί Θαύμα, (γεννημένος 28 Σεπτεμβρίου 1979) είναι Έλληνας ράπερ, σόλο καλλιτέχνης αλλά και ιδρυτικό μέλος του συγκροτήματος Ζωντανοί Νεκροί (ΖΝ), του σχήματος Τιγρέ Σποράκια και του σχήματος Λεγεώνα.
DJ ALX

Ο Χρυσοβαλάντης Στραβαλέξης, γνωστός και ως DJ ALX και Ηχοκράτορας, είναι Έλληνας μουσικός παραγωγός και DJ. Αποτελεί πρώην μέλος των Terror X Crew και ιδρυτής της δισκογραφικής εταιρείας ΗΧΟΚΡΑΤΟΡΙΑ. Παράλληλα, είναι ιδιοκτήτης της δισκογραφικής εταιρίας 33 1/3 Entertainment. Επίσης, είναι κάτοχος 2 χρυσών δίσκων. Είναι αδερφός του Τάκι Τσαν, μέλος του γνωστού συγκροτήματος Ζωντανοί Νεκροί.
N-φθορομεθαναμίνη

Η N-φθορομεθαναμίνη είναι οργανική χημική ένωση, που περιέχει άνθρακα, άζωτο, υδρογόνο και φθόριο, με μοριακό τύπο CH4NF, αν και συνήθως παριστάνεται με τον ημισυντακτικό τύπο CH3NHF. Eίναι η απλούστερη οργανική φθοραμίνη, αφού θεωρητικά παράγεται από τη μητρική ένωση (NH2F), αν αντικατασταθεί ένα άτομο υδρογόνου της τελευταίας από μεθύλιο (CH3). Σε χημικά καθαρή μορφή είναι ασταθής, αλλά είναι πιο σταθερή σε διαλύματα.
Πάιονηρ 5

Το Πάιονηρ 5 (επίσης γνωστή ως "Alpha 1", "Pioneer P-2", και "Thor Able 4") ήταν ένα διαστημικό σκάφος στο πλαίσιο του προγράμματος Πάιονηρ της NASA.

Είχε ως στόχο να διερευνήσει τον διαπλανητικό χώρο ανάμεσα στις τροχιές της Γης και της Αφροδίτης. Εκτοξεύθηκε στις 11 Μαρτίου 1960 από το Ακρωτήριο Κανάβεραλ στις 13:00:00 UTC με μάζας 43 kg. Έχει σχήμα σφαίρας με διάμετρο 0,66 μέτρα με τέσσερις ηλιακούς συλλέκτες 1,4 μέτρων. Το διαστημικό σκάφος επιβεβαίωσε την ύπαρξη του διαπλανητικού μαγνητικού πεδίου. Το Πάιονηρ 5 ήταν η πιο επιτυχημένη αποστολή από τις μέχρι τότε Πάιονηρ αποστολές.
Πανεπιστήμιο Κονκόρντια

Το Πανεπιστήμιο Κονκόρντια (Αγγλικά: "Concordia University", Γαλλικά: "Université Concordia") είναι καναδικό δημόσιο πανεπιστήμιο που βρίσκεται στο Μοντρεάλ, και είναι ένα από τα δύο πανεπιστήμια της πόλης, όπου η αγγλική είναι η κύρια γλώσσα διδασκαλίας. Για το έτος 2008-2009, το σύνολο των εγγραφών στο σχολείο ανέρχεται στις 45.963, κάτι που κάνει το πανεπιστήμιο το έκτο μεγαλύτερο στον Καναδά.

Σύμφωνα με την παγκόσμια κατάταξη της Εθνικής Σχολής Μεταλλειολόγων του Παρισιού, κατέχει την πρώτη θέση στον Καναδά και την 33η στον κόσμο από την άποψη των αποφοίτων που κατέχουν το βαθμό του Διευθύνοντα Συμβούλου στις εταιρείες του καταλόγου Fortune 500. Το πανεπιστήμιο αποτελεί επίσης έδρα της Κινηματογραφικής Σχολής του Μελ Χόππενχεϊμ.

Το Κονκόρντια έχει καλά αναγνωρισμένα προγράμματα και βρίσκεται σε υψηλή θέση στον Καναδά και σε διεθνές επίπεδο σε τομείς όπως οι καλές τέχνες, οι κοινωνικές επιστήμες, η δημοσιογραφία και η μηχανική. Σύμφωνα με το THES - QS World University Rankings, βαθμολογία των 500 κορυφαίων πανεπιστημίων του κόσμου για το 2010, το Concordia University βρίσκεται μεταξύ των θέσεων 401-450, και στην 19η θέση του Καναδά. Η Σχολή Επιχειρήσεων του Τζον Μόλσον (JMSB) του Concordia University βρίσκεται στην πρώτη δεκάδα των καναδικών Σχολών Επιχειρήσεων, και στις 100 κορυφαίες ανά το παγκόσμιο.
Αλεξάντερ Σέλκιρκ

Ο Αλεξάντερ Σέλκιρκ (4 Οκτωβρίου 1676 – 13 Δεκεμβρίου 1721) ήταν Σκωτσέζος ναυτικός, ο οποίος πέρασε τέσσερα χρόνια ως ναυαγός όταν εγκαταλείφθηκε σ' ένα ακατοίκητο νησί. Είναι πιθανό ότι τα ταξίδια του έδωσαν την έμπνευση στον Ντάνιελ Ντεφόε για το μυθιστόρημα "Ροβινσώνας Κρούσος".
Ειρήνη Μάρκου

Η Ειρήνη Μάρκου (Βοντορήνη) (1917 - 2010) ήταν Ελληνίδα λαϊκή ποιήτρια, βραβευμένη από την Ακαδημία Αθηνών..
American Dad!

Το American Dad! είναι σειρά κινουμένων σχεδίων αμερικάνικης παραγωγής του δημιουργού του Family Guy, Σεθ ΜακΦάρλαν. Άρχισε να προβάλλεται το 2005 στο Fox και συνεχίζει μέχρι σήμερα. Μαζί με τα έτερα σόου του Σεθ ΜακΦάρλαν, το "Family Guy" και το "The Cleveland Show" αλλά και τους Σίμπσονς του Ματ Γκρέινινγκ αποτελούν το λεγόμενο "Animation Domination" του καναλιού Fox, για τις Κυριακές το βράδυ.

Σε αντίθεση με το "Family Guy", το "American Dad!" δεν έχει αστεία κλιπάκια εκτός πλοκής, τα λεγόμενα "cutaway gags" αλλά αντίθετα το χιούμορ προκύπτει αποκλειστικά από αστεία εντός της διαδραματιζόμενη ιστορίας. Ο κύριος πρωταγωνιστής του είναι ο πράκτορας της CIA, Σταν Σμιθ, ο οποίος ζει μαζί με την οικογένεια του στο Langley Falls της Βιρτζίνια.
Χριστίνα Παππά

Η Χριστίνα Παππά (Βόλος 22 Ιουνίου 1969-) είναι Eλληνίδα ηθοποιός και επιχειρηματίας.
Αλφόνσο Κάνο

Ο Γκιγιέρμο Λεόν Βάργας Σαένς ("Alfonso Cano", 22 Ιουλίου 1948 - 4 Νοεμβρίου 2011), ευρύτερα γνωστός με το όνομα Αλφόνσο Κάνο, ήταν ο διοικητής της ένοπλης ομάδας των Επαναστατικών Ένοπλων Δυνάμεων της Κολομβίας (Fuerzas Armadas Revolucionarias de Colombia, FARC). Διαδέχτηκε στην ηγεσία της οργάνωσης τον ιδρυτή της, Μανουέλ Μαρουλάντα Βέλες (πραγματικό όνομα: Πέδρο Αντόνιο Μαρίν, γνωστός και ως «Tirofijo») τον Μάρτιο του 2008 και παρέμεινε στην ηγεσία της μέχρι τον θάνατό του από τον εθνικό Στρατό της Κολομβίας, το Νοέμβριο του 2011.
Ιωάννα Πηλιχού

Η Ιωάννα Πηλιχού (Αλιβέρι, 7 Μαρτίου 1981) είναι Ελληνίδα ηθοποιός.
Βραβεία Τόνυ

Τα Βραβεία Τόνι (αγγλ. Tony Awards) αναγνωρίζουν επιτεύγματα στο χώρο του θεάτρου του Μπρόντγουεϊ. Τα Βραβεία απονέμονται από το American Theatre Wing και το The Broadway League σε μία ετήσια τελετή στη Νέα Υόρκη για παραγωγές και εμφανίσεις του Μπρόντγουεϊ, ενώ ένα βραβείο απονέμεται για θέατρο της περιφέρειας. Τα βραβεία έχουν πάρει το όνομά τους από την Αντουανέτ Πέρι, η οποία ήταν συνιδρυτής του Αμερικανικού Θεατρικού Συνδέσμου (American Theatre Wing).

Τα "Βραβεία Τόνυ" θεωρούνται η υψηλότερη τιμή στο χώρο του θεάτρου στις Ηνωμένες Πολιτείες και έχουν το ίδιο κύρος με τα αντίστοιχα "Βραβεία Όσκαρ" στο χώρο του κινηματογράφου, τα "Βραβεία Γκράμι" στη μουσική και τα "Βραβεία Έμμυ" στην τηλεόραση.
Βολβόφυλλο το νυκτερινό

Το Βολβόφυλλο το νυκτερινό (Bulbophyllum nocturnum) είναι είδος ορχιδέας που ανακαλύφθηκε τον Νοέμβριο του 2011. Είναι ένα επιφυτικό φυτό των τροπικών δασών της Νέας Βρετανίας (Παπούα Νέα Γουινέα), το οποίο ξεχωρίζει από τα υπόλοιπα φυτά της οικογένειας των ορχιδέων (Orchidaceae), καθώς αποτελεί το μοναδικό γνωστό είδος ορχιδέας που ανθίζει τακτικά μέσα στη νύχτα και παραμένει κλειστό την ημέρα. Ένα άλλο είδος ορχιδέας που έχει αναφερθεί από ότι μπορεί να εμφανίζει μια παρόμοια συνήθεια, το Dendrobium amboinense, σύμφωνα με ορισμένους ανοίγει τα άνθη του τα μεσάνυχτα αλλά κλείνει λίγο πριν από το μεσημέρι (κατά άλλους ανοίγει τα άνθη του την αυγή). Το όνομα "nocturnum" δόθηκε στο φυτό λόγω αυτής της περίεργης συνήθειας. Ο τρόπος επικονίασης του παραμένει ασαφής, καθώς το λουλούδι παραμένει ανοιχτό για πολύ μικρό διάστημα. 

Συναντάται σε υψόμετρο από 240–300 μέτρα (το δείγμα που μελετήθηκε συλλέχθηκε στον ποταμό Άνω Αργκούλο). Τα φύλλα του έχουν μήκος 6,2 εκατοστά και 3,2 εκατοστά πλάτος. Όταν ανθίζει παράγει μίσχους 5 χιλιοστών και φέρει μόνο ένα άνθος, δύο εκατοστών μήκους. Τα σέπαλα του έχουν χρώμα «κιτρινωπό πράσινο» με μια κόκκινη απόχρωση κοντά στη βάση, ενώ τα πέταλα έχουν χρώμα προς το γκρίζο. Το χείλος έχει χρώμα σκούρο κόκκινο.
Οχυρώσεις του Βωμπάν

Με την επωνυμία Οχυρώσεις του Βωμπάν αναφέρεται μια σειρά από δώδεκα ομάδες οχυρών κτισμάτων και τοποθεσιών, τις οποίες δημιούργησε ο Γάλλος στρατιωτικός μηχανικός του Λουδοβίκου 14ου Σεμπαστιάν Βωμπάν (Sébastien Le Prestre de Vauban, 1633-1707) περιμετρικά κατά μήκος των δυτικών, βορείων και ανατολικών ορίων της Γαλλίας. Η σειρά περιλαμβάνει μικρές πόλεις που κτίστηκαν εξ αρχής από τον Βωμπάν, οχυρά, περιαστικά τείχη με προμαχώνες και πύργους με προμαχώνες. Περιλαμβάνονται επίσης φρούρια επί ορεινών περιοχών, παραθαλάσσια φρούρια, μια ορεινή θέση πυροβολικού και δύο ορεινές θέσεις επικοινωνιών. Η σειρά θεωρείται ως το αποκορύφωμα των οχυρωματικών κατασκευών και είναι τυπική της στρατιωτικής αρχιτεκτονικής της Δύσης. Από το 2008 η σειρά αυτή αποτελεί Μνημείο Παγκόσμιας Κληρονομιάς της UNESCO.

Ο Βωμπάν διαδραμάτισε σημαντικότατο ρόλο στην ιστορία των οχυρώσεων στην ευρωπαϊκή ήπειρο αλλά και στον Καναδά και οι αρχές του έμειναν σε χρήση ως τα μέσα του 19ου αιώνα. Πριν την εποχή του Βωμπάν, τα οχυρωματικά έργα ήταν σχετικά πρωτόγονα και κυρίως συνίσταντο από υψηλά τείχη περιβαλλόμενα από τάφρο. Κατά την περίοδο του Μεσαίωνα τα "γραμμικά" πέτρινα τείχη ήταν αρκετά για να διασφαλίσουν τους έγκλειστους σε αυτά. Με την εφεύρεση του κανονιού, όμως, η αντίληψη σχετικά με τις οχυρώσεις σημείωσε σημαντική μεταστροφή. Τα τείχη έγιναν πολύ περισσότερο συμπαγή και αδιαπέραστα από τις άμεσες επιθέσεις του πεζικού. Οι μηχανικοί της εποχής του Λουδοβίκου του 14ου προχώρησαν πολύ πιο πέρα από αυτό: Διαμόρφωσαν αμυντικές θέσεις στα τείχη, δυσχεραίνοντας ακόμη περισσότερο την κατάκτηση μιας οχυρωμένης πόλεως σε σύντομο χρονικό διάστημα. Έτσι, οι πολιορκίες έγιναν πλέον χρονοβόρα και αιματηρή διαδικασία. Ο βασιλιάς Λουδοβίκος ο 14ος δημιούργησε πολύ αξιόμαχο στράτευμα 200.000 ανδρών, με την βοήθεια του υπουργού πολέμου Μαρκησίου ντε Λουβουά (Marquis de Louvois) και του γενικού στρατιωτικού επιθεωρητή στρατηγού Ζακ Μαρτινέ (Jacques Martinet). Η δεξιότητα του στρατεύματος στους ελιγμούς και την αντιμετώπιση οχυρώσεων, όμως, ήταν έργο του Βωμπάν.
Ζέτα Δούκα

Η Ζέτα Δούκα (γεν. Γεωργία Δούκα, 24 Νοεμβρίου 1973) είναι Ελληνίδα ηθοποιός, παρουσιάστρια, μπλόγκερ και ιδρύτρια της μη κερδοσκοπικής εταιρίας «Anasa», που στηρίζει ανθρώπους που πάσχουν από διατροφικές διαταραχές. Είναι απόφοιτη της Ανωτέρας Δραματικής Σχολής Ίασμος και έχει παρακολουθήσει μαθήματα φωνητικής από τη σοπράνο Ελένη Καραγιάννη. Επίσης, έχει σπουδάσει φυσικοθεραπεία και έχει δουλέψει ως νοσηλεύτρια στο ΚΑΤ. Ξεκίνησε την πορεία της ως ηθοποιός σε τηλεόραση, θέατρο και κινηματογράφο το 2000. Κάποιες από τις πιο γνωστές τηλεοπτικές της συμμετοχές είναι στις σειρές "Η ώρα η καλή", "1 μήνας και κάτι", "Λάκης ο γλυκούλης", "Οι Βασιλιάδες" και "Μοντέρνα Οικογένεια". Κινηματογραφικά έχει πρωταγωνιστήσει στις ταινίες "Το φιλί της Ζωής", "Νήsos", "Ο μαγικός καθρέφτης" και "Καζαντζάκης". Τον Απρίλιο του 2018, δημιούργησε το δικό της ιστολόγιο με την ονομασία all4z.gr
Ντράγκαν Κιτσάνοβιτς

Ο Ντράγκαν Κιτσάνοβιτς (Τσάτσακ, 17 Αυγούστου 1954) είναι Σέρβος πρώην καλαθοσφαιριστής, ο οποίος αγωνιζόταν στη θέση του σούτινγκ γκαρντ (ύψος 1,91). Μολονότι εγκατέλειψε την ενεργό δράση σε ηλικία μόλις 30 ετών, πρόλαβε να στεφθεί χρυσός ολυμπιονίκης, παγκόσμιος πρωταθλητής και τρεις συνεχόμενες φορές πρωταθλητής Ευρώπης με την Εθνική Γιουγκοσλαβίας.

Δεινός σκόρερ και μάλιστα σε μια εποχή που δεν είχε καθιερωθεί το τρίποντο, υπήρξε ο κορυφαίος Ευρωπαίος σούτινγκ γκαρντ της γενιάς του κι ένας απ' τους καλύτερους όλων των εποχών. Σύμφωνα με το Ζέλιμιρ Ομπράντοβιτς, ο Κιτσάνοβιτς "ήταν ένα θηρίο, δεν υπήρχε μεγαλύτερο κίνητρο απ' αυτόν για να ασχοληθεί κάποιος με το άθλημα". Το 1981 και το 1982 σάρωσε όλα τα βραβεία Ευρωπαίου παίκτη της χρονιάς, ενώ από το 2010 είναι μέλος του "Hall of Fame" της FIBA.
Νικόλαος Στάης

Ο Νικόλαος Στάης (1894 - 1958) ήταν Έλληνας αντιστράτηγος ε.α.
Μαριάννα Πολυχρονίδη

Η Μαριάννα Πολυχρονίδη (Αθήνα, 10 Οκτωβρίου 1980) είναι Ελληνίδα ηθοποιός και τραγουδίστρια.
Κλίφορντ Ντάρλινγκ

Ο Σερ Κλίφορντ Ντάρλινγκ ("Sir Clifford Darling", 6 Φεβρουαρίου 1922 – 27 Δεκεμβρίου 2011) ήταν ο 4ος Γενικός Κυβερνήτης των νησιών Μπαχάμες από τις 2 Ιανουαρίου 1992 έως την αποχώρησή του, στις 2 Ιανουαρίου 1995. Τιμήθηκε από το Τάγμα της Βασίλισσας Βικτωρίας.
Πάιονηρ Η

Το «Πάιονηρ Η» είναι ένα διαστημικό σκάφος μέρος του προγράμματος Πάιονηρ των ΗΠΑ. Ήταν προγραμματισμένο να εκτοξευθεί το 1974, αλλά τελικά ακυρώθηκε. Αν αυτό το διαστημόπλοιο είχε εκτοξευθεί, θα είχε ονομαστεί «Πάιονηρ 12». Την ονομασία αυτή όμως την πήρε αργότερα το «Πάιονηρ Αφροδίτη».
Πάνος Ζαράγγας

Ο Πάνος Ζαράγγας ήταν Έλληνας αγωνιστής του 1821 καταγόμενος από την Αμφιλοχία.

Ήταν στη καταγωγή Σαρακατσάνος, πλούσιος κτηνοτρόφος. Όταν ξέσπασε η Ελληνική Επανάσταση του 1821 διέθεσε όλα τα ποίμνιά του για την διατροφή των αγωνιστών του Μεσολογγίου. Οργάνωσε στη συνέχεια δική του ομάδα από συγγενείς του βοσκούς όπου τέθηκε επικεφαλής επιχειρώντας αιφνίδιες νυκτερινές καταδρομικές επιχειρήσεις κατά των Τούρκων που πολιορκούσαν το Μεσολόγγι.
Στέργιος Μίσιος

Ο Στέργιος Μίσιος, ήταν σημαντικός Έλληνας Μακεδονομάχος οπλαρχηγός από τον Γέρμα, πρώην Λόσνιτσα, της Περιφερειακής Ενότητας Καστοριάς.
Ιωάννης Μπερεκετλής

Ο Ιωάννης Μπερεκετλής, ή "καπετάν Βλαχάβας" ήταν σημαντικός Έλληνας Μακεδονομάχος οπλαρχηγός από το Μπλάτσι (Βλάστη) Εορδαίας της περιφερειακής ενότητας Κοζάνης.
Άντα Λιβιτσάνου

Η Άντα Λιβιτσάνου (Αθήνα 23 Ιουλίου 1979-) είναι Ελληνίδα ηθοποιός, τραγουδίστρια και επιχειρηματίας.
Πηνελόπη Αναστασοπούλου

Η Πηνελόπη Αναστασοπούλου (γεν. 18 Ιουλίου 1977) είναι Ελληνίδα ηθοποιός, τραγουδίστρια και παρουσιάστρια.
Με λένε Βαγγέλη

Το "Με λένε Βαγγέλη" είναι ο τίτλος μιας τηλεοπτικής σειράς που προβλήθηκε στο MEGA. Είναι βασισμένη στην αμερικάνικη σειρά "My Name is Earl". Η σειρά ολοκληρώθηκε σε 18 επεισόδια.
Γκρέγκορ Έρχαρτ

O Γκρέγκορ Έρχαρτ (γερμανικά: "Gregor Erhart", περ.1470-1540) ήταν Γερμανός γλύπτης της όψιμης γοτθικής τεχνοτροπίας.
Δημήτριος Ζαροκανέλλος

Ο Δημήτριος Ζαροκανέλλος ήταν Έλληνας αγωνιστής του 1821 καταγόμενος από τα Λεχαινά.

Όταν ξέσπασε η Ελληνική Επανάσταση του 1821 έθεσε όλη την περιουσία του στη διάθεση του Αγώνα. Στη συνέχεια έλαβε μέρος στον ένοπλο αγώνα σε πολλές μάχες κυρίως στη Πελοπόννησο και ειδικά στο Μεσολόγγι.
Μάνφρεντ Στόλπε

Ο Μάνφρεντ Στόλπε (1936-2019) ήταν Γερμανός πολιτικός του κόμματος SPD.
Προαίσθηση

Προαίσθηση είναι η αντιληπτική ικανότητα μελλοντικών γεγονότων που εκτείνεται πέραν των δυνατοτήτων εκτίμησης μέσω της επεξεργασίας των ερεθισμάτων που προέρχονται από τις βασικές αισθήσεις. Τα μελλοντικά αυτά γεγονότα αυτά θεωρείται αδύνατο να συνάγονται από τις βασικές αισθήσεις, σύμφωνα με τους γνωστούς νόμους της φύσης ή/και της Φυσικής.
Σίνδος

Η Σίνδος (παλαιότερα γνωστή ως Τεκελί) είναι κωμόπολη της Περιφερειακής Ενότητας Θεσσαλονίκης, έδρα της Δημοτικής Ενότητας Εχεδώρου και του Δήμου Δέλτα. Έχει πραγματικό πληθυσμό 9.289 κατοίκους, σύμφωνα με την Απογραφή του 2011.

Η Σίνδος βρίσκεται βορειοδυτικά της Θεσσαλονίκης σε απόσταση 14 χιλιομέτρων και σε απόσταση 2 χιλιομέτρων δυτικά του ποταμού Γαλλικού (Εχεδώρου). Βόρεια της κωμόπολης, σε μικρή απόσταση, βρίσκεται η Βιομηχανική Περιοχή Θεσσαλονίκης, μία από τις μεγαλύτερες βιομηχανικές ζώνες της Ελλάδος. Στην κωμόπολη βρίσκονται οι εγκαταστάσεις του Διεθνούς Πανεπιστημίου Ελλάδος (παράρτημα Θεσσαλονίκης). Επίσης δίπλα στο χώρο του Διεθνούς Πανεπιστημίου Ελλάδος υπάρχει το ΚΕΘΕΑ - ΙΘΑΚΗ που είναι κέντρο αποτοξίνωσης ναρκωτικών.

Στη Σίνδο λειτουργούν ένα ΓΕΛ, ένα ΕΠΑΛ, ένα Γυμνάσιο, τρία Δημοτικά σχολεία και πέντε νηπιαγωγεία.

Αποτελεί αρχαία πόλη που αναφέρεται από τον Ηρόδοτο με σημαντικά αρχαιολογικά ευρήματα που σήμερα εκτίθενται στο Αρχαιολογικό Μουσείο Θεσσαλονίκης. Κατά τους Βαλκανικούς Πολέμους, στη Σίνδο -που τότε ονομάζονταν "Τεκελή"- έλαβαν χώρα οι διαπραγματεύσεις για την παράδοση της Θεσσαλονίκης. Τότε την κατοικούσαν περίπου 60 οικογένειες γηγενών. Μετά τη Μικρασιατική Καταστροφή εγκαταστάθηκαν στην περιοχή 389 ελληνικές προσφυγικές οικογένειες, που αριθμούσαν συνολικά 1.457 άτομα. Συγκεκριμένα στη Σίνδο εγκαταστάθηκαν Έλληνες πρόσφυγες από τη Μικρά Ασία και ειδικότερα από το Χαμζάμπεϊλι της Μαγνησίας, από το Σουσουρλούκι της Προύσας καθώς και από την Ανατολική Θράκη κυρίως απο την Βιζύη αλλά και Έλληνες πρόσφυγες από το Σιναπλί της Ανατολικής Ρωμυλίας.
Γυμναστική

Η [[καλλισθενική γυμναστική]] αποτελεί ένα είδος γυμναστικής.
Με τον όρο γυμναστική εννοούμε κάθε άσκηση που αποσκοπεί στη βελτίωση των φυσικών ικανοτήτων και στην ενίσχυση της υγείας του σώματός μας. Η ουσία της είναι η ικανοποίηση της αρχαίας ελληνικής ρήσης «νους υγιής εν σώματι υγιεί». Έτσι, η γυμναστική είναι η εκπαίδευσή μας μέσω σωματικών ασκήσεων, οι οποίες αποβλέπουν στην επίτευξη καλής φυσικής κατάστασης και στην αρμονία σώματος και πνεύματος. Στην πιο απλή μορφή της η γυμναστική επιτυγχάνεται με ευχάριστες, φυσικές και αερόβιες δραστηριότητες που βελτιώνουν το καρδιοαναπνευστικό σύστημα και τονώνουν το μυϊκό σύστημά μας. Τέτοιες δραστηριότητες είναι το περπάτημα,το ήπιο τρέξιμο (τζόκινγκ), η ποδηλασία και η κολύμβηση. Όταν το περπάτημα γίνει πιο συστηματικό, δηλαδή καλύπτει μεγαλύτερες αποστάσεις, διαρκεί περισσότερη ώρα και πραγματοποιείται στη φύση, τότε μετατρέπεται σε πεζοπορία (απλή ή ορεινή). Μια εναλλακτική μορφή της είναι το τρέκινγκ, το οποίο συνδυάζει την πεζοπορία με την περιπέτεια, το ταξίδι και την απόκτηση γνώσεων και εμπειριών. Γίνεται συνήθως ομαδικά και με τη βοήθεια έμπειρου οδηγού, σε προκαθορισμένες διαδρομές πολλών χιλιομέτρων, που απαιτούν αρκετές ημέρες για να διανυθούν. Όλες σχεδόν οι βασικές γυμναστικές δραστηριότητες και οι επιμέρους ασκήσεις μπορούν να πραγματοποιηθούν και σε κλειστά γυμναστήρια, κολυμβητήρια ή ακόμη και στα σπίτια μας, με τη βοήθεια ειδικών οργάνων (π.χ. στατικό ποδήλατο και διάδρομοι μεταβλητής ταχύτητας). Γυμναστική κάνουμε και μέσω της προπόνησης για πολλά αθλήματα ή της ψυχαγωγικής ενασχόλησής μας με αυτά. Επίσης, η γυμναστική μπορεί να συνδυαστεί με το χορό, τις ακροβατικές ασκήσεις, τις πολεμικές τέχνες και τις πρακτικές διαφόρων ανατολικών φιλοσοφιών, για τη δημιουργία πιο σύνθετων, απαιτητικών, αλλά και ευχάριστων -για πολλούς- δραστηριοτήτων. Τέτοιες είναι, για παράδειγμα, το αερόμπικ, η καποέιρα, οι πιλάτες, η γιόγκα και ιδιαίτερα η χάθα γιόγκα, το τάι τσιν τσουάν, αλλά ακόμη και το πιο σύγχρονο και ιδιαίτερο παρκούρ.

Ο όρος "γυμναστική" χρησιμοποιείται -ιδιαίτερα σε διεθνές επίπεδο- και ως γενικός τίτλος για όλα τα αθλήματα της αγωνιστικής γυμναστικής, τα οποία διεξάγονται υπό την εποπτεία της Διεθνούς Ομοσπονδίας Γυμναστικής (FIG). Τα αθλήματα αυτά είναι η ενόργανη ή καλλιτεχνική γυμναστική, η ρυθμική γυμναστική, το τραμπολίνο, η αεροβική γυμναστική και η ακροβατική γυμναστική. Τα τρία πρώτα από αυτά είναι ολυμπιακά αθλήματα. Στη FIG υπάγονται και τα γυμναστικά φεστιβάλ (επιδείξεις) που είναι πολύ δημοφιλή στις σκανδιναβικές χώρες. Δεν είναι ανταγωνιστικά και για την υποστήριξή τους η FIG διοργανώνει κάθε τέσσερα χρόνια την Παγκόσμια Γυμνασιάδα (Gymnaestrada).
Μαρία Καβογιάννη

Η Μαρία Καβογιάννη (Αθήνα 13 Ιανουαρίου 1958) είναι Eλληνίδα ηθοποιός.
Ναρκίς Πελετιέ

Ο Ναρκίς Πελετιέ ("Narcisse Pelletier", 2 Ιανουαρίου 1844 - 28 Σεπτεμβρίου 1894) ήταν Γάλλος ναυτικός, ο οποίος σε ηλικία 14 ετών εγκαταλείφθηκε στην Αυστραλία, όπου διασώθηκε από μία οικογένεια Αβοριγίνων, και ανακαλύφθηκε μετά από 17 χρόνια.
Χανς Μούλτσερ

Ο Χανς Μούλτσερ (γερμανικά: "Hans Multscher", περ.1400-1467) ήταν Γερμανός ρεαλιστής γλύπτης, χαράκτης και ζωγράφος από την περιοχή της Βαυαρίας. Το ύφος του επηρεάστηκε από το Φλαμανδό γλύπτη Κλάους Σλούτερ (1340-1405/06), ενώ ο ίδιος αποτέλεσε σημαντική προσωπικότητα της μετάβασης από το διεθνές γοτθικό σε ένα πιο νατουραλιστικό ιδίωμα σε συμφωνία με την αναγεννησιακή τέχνη, που ξετυλιγόταν νοτίως των Άλπεων. Ο Μούλτσερ υπήρξε επιτυχημένος οικονομικά καλλιτέχνης, προσλαμβάνοντας έως και 16 βοηθούς στο εργαστήριό του μια δεδομένη στιγμή. Στην τεράστια παραγωγική του ικανότητα οφείλεται σε μεγάλο βαθμό η ευρεία διάδοση του βορειοευρωπαϊκού ρεαλισμού. 

Τα διασημότερα έργα του Μούλτσερ είναι η περίφημη Αγία Τράπεζα του Βούρτσαχερ (1437) και επίσης εκείνη του Στέρτσινγκ (1457) στο Τιρόλο (σήμερα στεγάζεται στο "«Μουσείο Μούλτσερ»" του Στέρτσινγκ).
Say Say Say

Το Say Say Say είναι ποπ κομμάτι που γράφτηκε και εκτελέστηκε από τους Πώλ ΜακΚάρτνεϊ και Μάικλ Τζάκσον. Το τραγούδι παράχθηκε από τον Τζωρτζ Μάρτιν για το άλμπουμ "Pipes of Peace", του Πωλ ΜακΚάρτνεϊ (1983). Το τραγούδι ηχογραφήθηκε κατά τη διάρκεια της παραγωγής του άλμπουμ "Tug of War" του Πωλ ΜακΚάρτνεϊ, ένα χρόνο μετά την κυκλοφορία του "The Girl Is Mine" - το πρώτο ντουέτο μεταξύ του ΜακΚάρτνεϊ και του Τζάκσον, που κυκλοφόρησε ως τραγούδι του άλμπουμ "Thriller", του Τζάκσον (1982). Μετά την κυκλοφορία του, τον Οκτώβριο του 1983, το "Say Say Say" έγινε το έβδομο top-ten hit μέσα σε ένα έτος. Έγινε #1 hit στις ΗΠΑ, στην Νορβηγία, στην Σουηδία και σε αρκετές χώρες, έφθασε στην δεύτερη θέση στο Ηνωμένο Βασίλειο, ενώ έφθασε στις δέκα πρώτες θέσεις στην Αυστραλία, στην Αυστρία, στην Νέα Ζηλανδία, στην Ολλανδία, στην Ελβετία και σε άλλες 20 χώρες.

Το τραγούδι έγινε πλατινένιο από την RIAA και έχει προωθηθεί με μουσικό βίντεο, το οποίο είχε ως διευθυντή τον Μπομπ Γκιλάρντι. Το βίντεο, το οποίο γυρίστηκε στην Σάντα Ίνεζ Βάλλεϊ, Καλιφόρνια, περιέχει καμέα εμφάνιση των Λίντα ΜακΚάρτνεϊ και Λα Τόγια Τζάκσον. Η ταινία μικρού μήκους επικεντρώνεται γύρω από δύο καλλιτέχνες ονόματι «Μακ και Τζακ» (τους οποίους υποδύονται οι Πωλ ΜακΚάρτνεϊ και Μάικλ Τζάκσον), και πιστώνεται για την καθιέρωση του διαλόγου και της ιστορίας σε μουσικό βίντεο.
Ανάκτορο Μπλένειμ

Το Ανάκτορο Μπλένειμ (αγγλ.: Blenheim Palace, γερμανική προφορά "Μπλένχαϊμ") είναι μνημειακή αρχοντική κατοικία, που βρίσκεται στην περιοχή Γούντστοκ (Woodstock) του Όξφορντσαϊρ στην Αγγλία. Αποτελεί την έδρα των Δουκών του Μάρλμπορο (Marlborough). Είναι μια από τις μεγαλύτερες οικίες στην Αγγλία και κτίστηκε κατά την περίοδο 1705 - 1724. Από το 1987 αποτελεί Μνημείο Παγκόσμιας Κληρονομιάς της UNESCO. Θεωρείται ως ένα από τα αντιπροσωπευτικότερα δείγματα της αρχιτεκτονικής μπαρόκ στην Αγγλία. Σήμερα είναι η κατοικία του 11ου Δούκα του Μάρλμπορο και συντηρείται από την οικογένεια Τσώρτσιλ. Σε αυτό γεννήθηκε το 1874 ο Ουίνστον Τσώρτσιλ, πρωθυπουργός του Ηνωμένου Βασιλείου.
Εθνικό πάρκο Ζάιον

Το Εθνικό πάρκο Ζάιον (αγγλικά: "Zion National Park") είναι εθνικό πάρκο στη νοτιοδυτική Γιούτα, κοντά στο Σπρινγκντέιλ, στις Ηνωμένες Πολιτείες. Ένα εξέχον χαρακτηριστικό του πάρκου είναι το φαράγγι Ζάιον, το οποίο έχει μήκος 24 χιλιόμετρα και βάθος μέχρι 800 μέτρα. Οι βράχοι που περιβάλλουν το φαράγγι είναι καφεκόκκινοι ψαμμίτες, μέρος των ψαμμιτών των Ναβάχο. Το πάρκο βρίσκεται στη συμβολή του οροπεδίου του Κολοράντο, της ερήμου Μοχάβι και της Μεγάλης Λεκάνης, με αποτέλεσμα να απατάνται σε αυτό μια ασυνήθιστη ποικιλία φυτών και ζώων. Πολλά είδη φυτών, μαζί με 289 είδη πτηνών, 75 είδη θηλαστικών και 32 είδη ερπετών ζουν στις τέσσερις ζώνες του πάρκου, την έρημο, την παραποτάμια περιοχή, το αραιό δάσος και το δάσος κωνοφόρων. Στο πάρκο παρατηρούνται βουνά, φαράγγια, απότομοι λόφοι, τραπεζοειδή όρη, μονόλιθοι, ποτάμια και φυσικές αψίδες.

H ανθρώπινη εγκατάσταση στην περιοχή άρχισε περίπου πριν 8.000 χρόνια από μικρές ομάδες ιθαγενών Αμερικανών. Οι ημι-νομαδικοί Ανασάζι προέρχονται από μία από αυτές τις ομάδες. Μια διαφορετική ομάδα, οι Parowan Fremont, ζούσαν επίσης στην περιοχή. Και οι δύο ομάδες εγκατέλειψαν την περιοχή περίπου το 1300 και αντικαταστάθηκαν από τους Parrusits ​​και διάφορα άλλα νότια υποφύλλα. Το φαράγγι ανακαλύφθηκε από τους Μορμόνους το 1858 και η ίδια ομάδα εγκαταστάθηκε στο φαράγγι στις αρχές της δεκαετίας του 1860. Το 1909, ο Πρόεδρος των ΗΠΑ Γουίλιαμ Χάουαρντ Ταφτ αποκάλεσε τη περιοχή εθνικό μνημείο για να προστατεύσει το φαράγγι, με το όνομα Εθνικό Μνημείο Mukuntuweap. Το 1918, ωστόσο, ο αναπληρωτής διευθυντής της νεοσύστατης Υπηρεσίας Εθνικών Πάρκων άλλαξε το όνομα του πάρκου σε Ζάιον (Σιών), επειδή το αρχικό του όνομα δεν ήταν τοπικά δημοφιλής. Σιών είναι ένα από τα ονόματα της Ιερουσαλήμ στα αρχαία εβραϊκά. Το Κογκρέσο των Ηνωμένων Πολιτειών χαρακτήρισε το μνημείο ως Εθνικό Πάρκο στις 19 Νοεμβρίου 1919. Το τμήμα Kolob ανακηρύχθηκε ως ξεχωριστό εθνικό μνημείο Ζάιον, το 1937, αλλά ενσωματώθηκε στο πάρκο το 1956.


Ζαιον
Intel Pentium

240px|right|thumb| Η οικογένεια επεξεργαστών Pentium
Ο Pentium ήταν η πέμπτη γενιά μικροεπεξεργαστών 32-bit που σχεδίασε, παρήγαγε και παρουσίασε η εταιρεία ημιαγωγών Intel στις 22 Μαρτίου του 1993.
Αποτέλεσε έναν επεξεργαστή, σταθμό στην ιστορία των ηλεκτρονικών υπολογιστών ενώ η τεράστια εμπορική του επιτυχία, κατέστησε το λογότυπο "Pentium" ένα από τα πιο ευρέως αναγνωρίσιμα εμπορικά σήματα στον πλανήτη. Ο "Pentium" αποτελούσε το πέμπτο μέλος μιας σειράς επεξεργαστών που ξεκινούσε από τον 8086. Από το γεγονός αυτό προέκυψε εξ' αρχής και η ονομασία του επεξεργαστή, δηλαδή από την ελληνική λέξη «πέντε» -> pente -> pentium. Αποτέλεσε επίσης τη πρώτη υπερβαθμωτή x86 μικροαρχιτεκτονική. Ως άμεσος διάδοχος του επεξεργαστή 80486 περιελάμβανε διπλή διοχέτευση ακεραίων, ταχύτερη ΜΚΕ, μεγαλύτερο δίαυλο δεδομένων, διαχωρισμένη κρυφή μνήμη δεδομένων από την υπόλοιπη καθώς και άλλα χαρακτηριστικά για περαιτέρω μείωση του χρόνου υπολογισμού διευθύνσεων. Η συχνότητα λειτουργίας του επεξεργαστή ξεκινούσε από τα 60 MHz στα μοντέλα των πρώτων εκδόσεων και έφθανε στα 300 ΜΗz στα τελευταία. Το 1996, κυκλοφόρησε ο "Pentium MMX" o οποίος ονομάστηκε έτσι, επειδή ενσωμάτωνε το ομώνυμο σύνολο εντολών ("MMX"). Κατασκευαζόταν με την ίδια μικροαρχιτεκτονική σχεδίαση, διέθετε μεγαλύτερη ποσότητα κρυφής μνήμης και διάφορες άλλες βελτιωτικές τροποποιήσεις.

thumb|Εικόνα του ολοκληρωμένου κυκλώματος του "Intel Pentium A80501", 66MHz

Κύριοι ανταγωνιστές των πρώτων Pentium στην αγορά, ήταν οι επεξεργαστές 68060 της Motorola και ο "PowerPC 601". Η παραγωγή του σταμάτησε το 2009 .

Τον Μάιο του 1997, τον διαδέχθηκε ο Pentium II ενώ είχε κυκλοφορήσει και ένα ενδιάμεσο μοντέλο με την ονομασία Pentium Pro, τον Οκτώβρη του 1995.
Βραβεία Βρετανικής Ακαδημίας Κινηματογράφου

Τα Βραβεία Βρετανικής Ακαδημίας Κινηματογράφου γνωστά και ως Βραβεία BAFTA "(αγγλ. British Academy Film Awards)" απονέμονται σε μία ετήσια τελετή από το σύλλογο British Academy of Film and Television Arts (BAFTA) για επιτεύγματα στο χώρο του κινηματογράφου. Αποτελούν τα αντίστοιχα βρετανικά βραβεία των Όσκαρ. Η τελετή απονομής των 66ων Βραβείων BAFTA έλαβε χώρα στο κτήριο της Βασιλικής Όπερας (Royal Opera House) του Λονδίνου στις 10 Φεβρουαρίου 2013.
Ο Εκτελεστής της Νύχτας

Ο Εκτελεστής της Νύχτας (αγγλ. "Death Wish") είναι αμερικάνικη κινηματογραφική ταινία του 1974 σε σκηνοθεσία Μάικλ Γουίννερ και με πρωταγωνιστή τον Τσαρλς Μπρόνσον.
Μπεσκαρντάς

Το Μπεσκαρντάς (ή Πές-καρτάς και τουρκ. Besgardas) είναι χωριό στην Καππαδοκία της Τουρκίας. Βρίσκεται 56 χλμ. νοτιοανατολικά της Καισάρειας και 41 χλμ. βορειοανατολικά του Βαρασού μέσα στην κοιλάδα του Ζαμάντη. Οι κάτοικοί του το 1924 ήταν Έλληνες τουρκόφωνοι (32 οικογένειες – 154 άτομα) και ασχολούνταν με την γεωργία και την κτηνοτροφία. Διοικητικά ήταν μουχταρλίκι και υπαγόταν στο μουδουρλίκι της Κίσκας, στο καϊμακαμλίκι του Φέκε, στο μουτεσαριφλίκι του Κοζάν και στο βαλελίκι των Αδάνων ενώ εκκλησιαστικά ανήκε στην μητρόπολη της Καισάρειας.
Καπνιστήρι

150px|right|thumb|καπνιστήρι

Καπνιστήρι ονομάζεται το μελισσοκομικό εργαλείο που χρησιμοποιείται για την παραγωγή καπνού ως μέσο προφύλαξης των μελισσοκόμων κατά τη διάρκεια των μελισσοκομικών χειρισμών τους. Ο μηχανισμός κατευθύνει τον καπνό που δημιουργείται από την καύση ξερών φύλλων προς το εσωτερικό της κυψέλης και αναγκάζει τις μέλισσες να αποσυρθούν. Οι έμπειροι μελισοκόμοι χρησιμοποιούν το καπνιστήρι με ασφαλισμένο τρόπο ώστε να αποφεύγουν την πρόσκληση πυρκαγιών. 
Η ίδια λέξη χρησιμοποιείται για το μικρό συνήθως πήλινο δοχείο που χρησιμοποιούν στα χωριά της Κύπρου για να καπνίζουν. Είναι ουσιαστικά ένας οικιακός θυμιατός παρόμοιος με αυτόν που χρησιμοιείται στις εκκλησίες από τους ιερείς. Πάνω στα κάρβουνα τοποθετούνται ξερά φύλλα ελιάς που καίγονται και παράγουν το θυμίαμα. Οι οικοκυρές συνηθίζουν να παίρνουν φύλλα ελιάς στην εκκλησία για αγιασμό ώστε να χρησιμοποιούνται για κάπνισμα. Στα πολυκαταστήματα διατίθενται ειδικά καρβουνάκια που είναι εύφλεκτα καθώς και κόκκοι θυμιάματος που παράγουν άρωμα όταν καίονται. Το θυμίαμα με το καπνιστήρι συναντάται συχνότερα στα κοιμητήρια ενώ παλιότερα ήταν σύνηθες οι οικοκυρές να καπνίζουν στα σπίτια.

Καπνιστήρι με μορφή σωληναρίου χρησιμοποιούν οι επαγγελματίες που θέλουν να κάμουν ορατή τη ροή αέρα, όπως για παράδειγμα για να ελέγξουν αν ένα σύστημα εξαερισμού λειτουργεί όπως αναμένεται. Ετσι για τον έλεγχο της λειτουργίας ενός απαγωγού αέρα σε εργαστήριο χρησιμοποιούν το σωληνάκι που παράγει καπνό, όταν το περιεχόμενο έρθει σε επαφή με τον αέρα. Εννοείται ότι ο καπνός που δημιουργείται είναι αδρανής κι όχι τοξικός. Τέτοια σωληνάκια πωλούνται από επιχειρήσεις που διαθέτουν συσκευές και αναλώσιμα για εργαστήρια. Μια από τις κατασκευάστριες επιχειρήσεις των σωληναρίων-καπνιστηριών είναι η Draeger .
Μάγισσες και Σκουπόξυλα

Το Μάγισσες και Σκουπόξυλα είναι αμερικάνικη παιδική κινηματογραφική ταινία φαντασίας της Disney του 1971.
Ένας Αμερικανός Φίλος

Το Ένας Αμερικανός Φίλος (The American Friend) είναι αστυνομική ταινία του γερμανικού κινηματογράφου του έτους 1977 σε σκηνοθεσία Βιμ Βέντερς.
Τσαρλς Μπρόνσον

Ο Τσαρλς Μπρόνσον (αγγλ. "Charles Dennis Buchinsky", 3 Νοεμβρίου 1921 – 30 Αυγούστου 2003) ήταν Αμερικανός ηθοποιός του κινηματογράφου. Συγκαταλέγεται στους πιο δημοφιλείς ηθοποιούς των δεκαετιών του 1960 και 1970. Υποδύθηκε ρόλους λακωνικών ηρώων της Άγριας Δύσης και δραματικούς ρόλους σε αστυνομικά και κοινωνικά έργα.
Κουτιά

thumb
Η Κουτιά (кутя́) είναι παραδοσιακό, τελετουργικό, Ουκρανικό φαγητό, που παρασκευάζεται από σπόρους σιταριού (και άλλων δημητριακών), μέλι, καρύδια, σπόρους παπαρούνας και αποξηραμένα φρούτα που έχουν πρώτα γίνει κομπόστα. Φτιάχνεται συνήθως τρεις φορές το χρόνο, παραμονή Χριστουγέννων, παραμονή Πρωτοχρονιάς και παραμονή των Φώτων. Η μαγειρεμένη Κουτιά, τοποθετείται στην ιερή γωνία του σπιτιού, εκεί που είναι οι εικόνες. Μοιάζει κάπως με τα κόλυβα, που σερβίρονται στις κηδείες στην Σερβία, τη Ρουμανία και την Ελλάδα. Το έθιμο επιβάλλει να αφήνουν κουτάλια, μαζί με την Κουτιά, για να μπορέσουν να φάνε πνεύματα που θα επισκεφθούν το σπίτι τις μέρες εκείνες.

Η λέξη Κουτιά προέρχεται από την Ουκρανική λέξη кут που σημαίνει "γωνία", εκεί που απέθεταν την Κουτιά, μέχρι να την καταναλώσουν.

Από την Ουκρανία, η Κουτιά υιοθετήθηκε και από άλλους γειτονικούς λαούς, όπως οι Λευκορώσσοι, οι Ρώσσοι και οι Πολωνοί.

Η κουτιά αναφέρονται από τους πολλούς ρωσσόφωνους συγγραφείς. Κύριο παράδειγμα είναι το έργο "Η νύχτα των Χριστουγέννων" του Νικολάϊ Γκόγκολ που γράφει: "...ο κοζάκος Τσουμπ ήταν προσκεκλημένος του διάκου για κούτια..."
Κατηγορία:Ρωσική κουζίνα
Κατηγορία:Τρόφιμα μαγειρεμένα στο φούρνο
Κατηγορία:Χριστουγεννιάτικα εδέσματα
Motorola 68000

240px|right|thumb|Ο μικροεπεξεργαστής Motorola 68000
Ο 68000 ήταν o πρώτος μικροεπεξεργαστής 16/32-bit που σχεδίασε, παρήγαγε και παρουσίασε η εταιρεία Motorola τον Σεπτέμβριο του 1979.<ref "16/32"></ref> Ο 68000 όταν παρουσιάστηκε ήταν στην κορυφή της τεχνολογίας, ο μόνος με 32-bit καταχωρητές. Η συχνότητα λειτουργίας ξεκινούσε από τα 8 MHz (σε ορισμένους κλώνους υπήρξαν εκδόσεις στα 4 και 6 MHz) στις πρώτες εκδόσεις και έφτανε στα 20 MHz στις τελευταίες. Τον διαδέχθηκε ο 68010. Η παραγωγή του σταμάτησε το 2009 . Η Motorola το 1983 κυκλοφόρησε και τον 68008 μια περιορισμένη έκδοση του 68000 με 8-bit δίαυλο δεδομένων (data bus), γνωστό από την παρουσία του στον Sinclair QL. O 68000 χρησιμοποιήθηκε σε προσωπικούς υπολογιστές ορόσημα όπως στον Apple Macintosh, στην Amiga της Commodore και στους 520 ST και "1040ST" της Atari.
Φενούα Φάλα

Η Φενούα Φάλα είναι μια κατοικημένη νησίδα στο σύμπλεγμα Φακαόφο του Τοκελάου. Ο πρώτος οικισμός χτίστηκε το 1960.

Κατηγορία:Τοκελάου
Κέπλερ-22

Ο Κέπλερ-22 είναι ένας αστέρας τύπου G, που απέχει περίπου 600 έτη φωτός από τη Γη και που διαθέτει επιβεβαιωμένα τουλάχιστον έναν πλανήτη σε τροχιά εντός της κατοικήσιμης ζώνης του. Ο Κέπλερ-22 είναι ελάχιστα πιο μικρός και πιο ψυχρός από τον Ήλιο, και διαθέτει μικρότερη περιεκτικότητα σε στοιχεία βαρύτερα από το ήλιο. Βρίσκεται στον αστερισμό του Κύκνου στις ουράνιες συντεταγμένες: ορθή αναφορά , απόκλιση αστέρος .